শেখ শহীদুল ইসলাম

শেখ শহীদুল ইসলাম (জন্ম: ২৯ সেপ্টেম্বর ১৯৪৮) বাংলাদেশী শিক্ষাবিদ এবং একজন রাজনীতিবিদ। মাদারীপুর-৩ আসন হতে তিনি ২ বার জাতীয় সংসদ সদস্য হিসেবে নির্বাচিত হন। ১৯৮৪ সাল হতে ১৯৯০ সাল পর্যন্ত বাংলাদেশের শিক্ষা ও বিজ্ঞান মন্ত্রণালয়ে, গণপূর্ত ও নগর উন্নয়ন মন্ত্রণালয়, যুব ও ক্রীড়া মন্ত্রণালয় এবং পাট মন্ত্রণালয়ের মন্ত্রী হিসেবে তিনি দায়িত্ব পালন করেন। তিনি বর্তমানে জাতীয় পার্টির (মঞ্জু) সাধারণ সম্পাদক হিসেবে দায়িত্ব পালন করছেন।

প্রাথমিক জীবন
শেখ শহীদুল ইসলাম ১৯৪৮ সালের ২৯ সেপ্টেম্বর গোপালগঞ্জের টুঙ্গিপাড়ায় জন্মগ্রহণ করেন। তার পিতা বিশিষ্ট শিক্ষাবিদ ও সমাজ কর্মী শেখ মো. মুসা এবং মা জেন্নাতুন নেছা। বেগম ফজিলাতুন নেছা ছিলেন শেখ শহীদুল ইসলাম এর খালা।

কর্ম জীবন

রাজনৈতিক জীবন
শেখ শহীদুল ইসলাম শিক্ষা আন্দোলনে অংশগ্রহণের মাধ্যমে ১৯৬২ সালে রাজনীতিতে প্রবেশ করেন। তিনি ছয় দফা আন্দোলন, ১৯৬৯ সালে ১১ দফা, গণ-অভ্যুত্থান, ১৯৭১ সালে মুক্তিযুদ্ধে সক্রিয় অংশগ্রহণ করেন। মুক্তিযুদ্ধে তিনি ছিলেন বৃহত্তর ফরিদপুর অঞ্চলের মুজিব বাহিনীর প্রধান। তিনি বাংলাদেশ ছাত্রলীগের সভাপতি, বাংলাদেশ আওয়ামী লীগের কেন্দ্রীয় সমাজকল্যাণ সম্পাদক, জাতীয় যুব সংহতির সভাপতি ও জাতীয় পার্টির প্রেসিডিয়াম সদস্য ছিলেন। তিনি জাতীয় পার্টি (মঞ্জু)’র সাধারণ সম্পাদক।

শহীদুল বাংলাদেশ সরকারের যুব ও ক্রীড়া, পাট, গণপূর্ত ও নগর উন্নয়ন এবং শিক্ষা মন্ত্রী হিসেবে দায়িত্ব পালন করেন। তিনি ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে মাদারীপুর-৩ আসন থেকে সংসদ সদস্য নির্বাচিত হন।

বিশেষ অবদান
এরশাদ সরকার এর আমলে শেখ শহীদুল ইসলাম প্রথম নারীদের জন্য বাংলাদেশে অবৈতনিক শিক্ষা কার্যক্রম চালু করেন। এছাড়াও বাংলাদেশ জাতীয় বিশ্ববিদ্যালয় এর প্রতিষ্ঠা করেন।

তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:মাদারীপুর জেলার রাজনীতিবিদ
বিষয়শ্রেণী:১৯৪৮-এ জন্ম
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:বাংলাদেশের সাবেক মন্ত্রী
বিষয়শ্রেণী:জাতীয় পার্টির সাবেক রাজনীতিবিদ
বিষয়শ্রেণী:জাতীয় পার্টি (মঞ্জু) এর রাজনীতিবিদ
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:শেখ পরিবার
বিষয়শ্রেণী:বাংলাদেশের গৃহায়ন ও গণপূর্তমন্ত্রী
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের যুব ও ক্রীড়া প্রতিমন্ত্রী
বিষয়শ্রেণী:বাংলাদেশের যুব ও ক্রীড়া উপমন্ত্রী
বিষয়শ্রেণী:মাদারীপুর জেলার ব্যক্তি